Лорка
Ло̀рка () е град в автономната област Мурсия, югоизточна Испания. Населението му е около 93 000 души (2010).

Разположен е на 353 метра надморска височина в долината на река Гуадалентин, на 30 километра северозападно от брега на Средиземно море и на 60 километра югозападно от град Мурсия. Селището е известно от Римската епоха, а през Реконкистата дълго време е преден опорен пункт на християните срещу мюсюлманска Гранада. Днес стопанството на града е свързано главно с окръжаващата го земеделска област.

Бележки 

Големи градове в Испания
Селища в Мурсия